מיסוי פיצויי פיטורים לעובד שפרש מחברה א' ועבר לעבוד בחברה ב', אצל אותו המעביד

בבעלותו המלאה של אדם מצויות שתי חברות - חברה א' וחברה ב'.

בחברה א' עבד עובד כ-5 שנים בתפקיד איש מכירות. עובד זה חדל לעבוד בחברה זו - חברה א' - וקיבל פיצויי פיטורים עקב סיום עבודתו זו.

לאחר שחדל העובד לעבוד בחברה א', הוא עבר לעבוד בחברה ב'; וגם בחברה זו -  חברה ב' - הוא עובד בתפקיד איש מכירות.

בין עבודת העובד בחברה א' לבין עבודת העובד בחברה ב' לא הייתה כל הפסקה. דהיינו: בתום עבודתו בחברה האחת, הוא עבר - ללא השתהות כלשהי - לעבוד בחברה האחרת.

השאלה היא:

האם פיצויי הפיטורים, שקיבל העובד עם תום עבודתו בחברה א', נחשבים לכאלה מהיבט מס הכנסה ?

יניב גבריאל משיב:

בעובדות, אשר הובאו לפניי בפניית השואל, מתואר מצב שלפיו שולמו לעובד פיצויי פיטורים, בשל עבודתו בחברה א', ועקב פרישתו מעבודתו זו בה.

לכאורה, בהתחשב בעובדות דלעיל, הרי יש להעניק לעובד האמור, לפי סעיף 9(7א) לפקודת מס הכנסה [להלן - "הפקודה"], את הפטור ממס, אשר מגיע לפיצויים ששולמו.

עם זאת, הזכות לפטור האמור מתקיימת רק כאשר מדובר ב"פרישה" כפי שנקבע בפסיקה, כסימניה - להלן:

l הפרישה חייבת להיות מוחלטת(1).

l הפרישה אינה מתוכננת (נחזית), ופורמלית גרידא, אלא היא פרישה אמיתית(1).

l לעובד אבד מקור פרנסתו אצל המעביד(1).

l העזיבה אינה מכוונת ומדומה לשם קבלת פיצויים(1).

l העובד אינו ממשיך לעבוד אצל אותו מעביד; ואכן, מדובר בחילוף מעבידים(1).

l השינוי האמור אינו מלאכותי, ואין הוא בא להשיג הפחתת מס בלתי נאותה(2).

מהעובדות בפניית השואל, אפשר להגיע לכלל מסקנה, שלפיה רשאי פקיד השומה לסרב לתת את הפטור, המגיע לפי סעיף 9(7א) לפקודה; וזאת - לאור סמכותו, שבמסגרת סעיף 86 לפקודה.

לטעמי - הפתרון החוקי הראוי ביותר הוא, שהמעביד יציע לעובד, הממשיך לעבוד באותו מקום עבודה, כי הפיצויים ששולמו לו [לעובד] יוחזרו לו [למעביד], והמעביד יתחייב שהם ישולמו לו [לעובד] בעת "פרישה" כמשמעותה בפסיקה; והכול - בתנאי שהעובד מסכים למהלך האמור.

בהתחייבות המעביד ובהסכמת העובד, כפי שהן אמורות כאן, מכירה נציבות מס הכנסה. לפיכך, יקבל העובד בעת פרישתו, פטור ממס, על פי סעיף 9(7א) לפקודה, על פיצויי הפיטורים שקיבל בעבור שתי תקופות עבודתו.

הפניות המשיב:

(1) לתשומת לב, פסקי דין אלה: (א) פסק דין עמ"ה 28/72, שאול נגד פקיד השומה [פד"א ה' 177]; (ב) פסק דין עמ"ה 157/77, יהלומי דסקל בע"מ נגד פקיד השומה [פד"א י' 129].

(2) סעיף 86 לפקודת מס הכנסה.

 ____________________________________________________________________
יניב גבריאל, הוא מומחה מס אשר שימש בעבר כיועץ מיוחד לרשות המיסים בישראל בנושאי מיסים ושינויי חקיקה. משמש כמנהל וכבעלים של המכללה למיסים ולחשבונאות. בעל נסיון של כ-20 שנים בתחום ההוראה וממציא שיטות לימוד ייחודיות לכל המקצועות. המכללה למיסים ולחשבונאות נוסדה לפני כ-15 שנים והיא בעלת נסיון עשיר של אלפי בוגרים שנקלטו במשק העבודה, והגיעו לעמדות מפתח, שמהן הם ממשיכים לשלוח תלמידים למכללה למיסים ולחשבונאות. המכללה למיסים ולחשבונאות מציעה מגוון קורסים והשתלמויות בתחום המיסים והחשבונאות כגון:
חשב שכר בכיר   |   חשב שכר   |   מחשוב שכר   |   מרתון לנכשלים בחשבות שכר   |   חשבונאי פיננסי   |   הכשרה מעשית למנהלי חשבונות   |   הצהרות הון   |   אמנות הדיון במס הכנסה   |   מרתון לנכשלים בייעוץ מס   |   מיסוי מקרקעין   |   מס ערך מוסף   |   ביטוח לאומי   |   דיני עבודה   |   יועצי מס   |   חשבונאי בכיר מדופלם   |   ניתוח דוחות כספיים   |   הנהלת חשבונות סוג 2 + 1   |   הנהלת חשבונות סוג 3   |   תכנון מס בפרישה   |   ביקורת פנימית   |   חשבים ומנהלי כספים   |   תמחיר תקציב ובקרה   |   ניהול עסקי   |   העצמה ויזמות עסקית   |   ניהול עמותות ומלכ"רים   |   ניהול תקציב משפחתי   |   הכשרת מאמנים עסקיים   |   השבחת חברות   |   מיסוי שוק ההון   |   ניהול סיכונים   |   הכשרת דירקטורים   |   הכשרת מנהלים   |   חשיבה עסקית   |   ניהול עסקים   |   ניהול משאבי אנוש   |   תכנוני מס   |   ניהול ספרים   |   מיסוי עסקאות קומבינציה   |   מיסןי היחיד   |   יסודות ודיני ביטוח   |   כלכלה   |   חשבונאות   |   סטטיסטיקה   |   מימון   |   ביטוח פנסיוני   |   ניתוח ניירות ערך   |   ביטוח רכוש   |   ביטוח תאונות   |   ביטוח ימי   |   סוגי רישיונות  |   כלכלה  |   חשבונאות   |   סטטיסטיקה ומימון  |   דיני ניירות ערך ואתיקה מקצועית   |   בחינה מקצועית א'  |   בחינה מקצועית ב'  |   סוגי רישיונות  |   תגיות   |   מפת האתר   |   
לפרטים נוספים ולהרשמה ניתן לפנות בטלפון (רב קווי) 1-700-700-088 או להיכנס לכתובת המכללה באינטרנט : www.taxcollege.co.il